
CAMERA  DEPUTAŢILOR

	Comisia pentru mediu și echilibru ecologic

        Către,

BIROUL PERMANENT AL CAMEREI DEPUTAȚILOR

Vă înaintăm, alăturat raportul comun asupra proiectului de Lege pentru abrogarea art.46 alin.(3) din Legea nr.46/2008 privind Codul silvic, transmisă Comisiei juridice, de disciplină și imunități, Comisiei pentru mediu și echilibru ecologic și Comisiei pentru agricultură, silvicultură, industrie alimentară și servicii specifice pentru examinare în fond, cu adresa nr. Plx 390/2019 din 18 septembrie 2019.

În raport de obiectul și conținutul său, proiectul de lege face parte din categoria legilor ordinare.

     PREȘEDINTE                                     PREȘEDINTE                               PREȘEDINTE                 

Laura-Cătălina VICOL-CIORBĂ      Cătălin-George  STÂNGĂ            Ionuț-Florin BARBU

RAPORT COMUN
Proiect de Lege pentru abrogarea art.46 alin.(3) din Legea nr.46/2008 privind Codul silvic
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină și imunități, Comisia pentru mediu și echilibru ecologic și Comisia pentru agricultură, silvicultură, industrie alimentară şi servicii specifice au fost sesizate spre dezbatere în  fond, cu proiectul de Lege pentru abrogarea art.46 alin.(3) din Legea nr.46/2008 privind Codul silvic, transmis cu adresa nr. Plx. 390 din 18 septembrie 2019 și înregistrată cu nr. 4c-13/724/2019, 4c-8/472/2019 și respectiv 4c-5/116/2019.

Senatul, în calitate de primă Cameră sesizată, a adoptat acest proiect de lege urmare a depasirii termenului de adoptare, potrivit art.75 alin.(2) teza a III-a din Constitutia României republicata.

Potrivit prevederilor art. 75 alin. (1) din Constituţia României, republicată, şi ale art.91 alin.(9) pct.1 din Regulamentul Camerei Deputaţilor, republicat, Camera Deputaţilor este  Cameră decizională.

Consiliul Legislativ a avizat favorabil propunerea legislativă conform avizului nr. 344/24.04.2019.

Consiliul Economic și Social a avizat nefavorabil proiectul de lege conform avizului nr. 1798/16.04.2019.
Comisia pentru administrație publică și amenajarea teritoriului a avizat negativ inițiativa legislativă în sedința din data de 01.10.2019.
Proiectul de lege are ca obiect de reglementare  stabilirea unei perioade de 5 ani pentru aplicarea dispoziţiilor alin.(1) al art.II din Legea nr.186/2017 .

Potrivit prevederilor art. 62 și 64 din Regulamentul Camerei Deputaţilor, republicat, Comisia juridică, de disciplină și imunități, Comisia pentru mediu și echilibru ecologic și Comisia pentru agricultură, silvicultură, industrie alimentară și servicii specific, au  examinat proiectul de lege în ședinte separate. 
Guvernul prin punctele de vedere transmise cu adresele nr. 83/21.012020, respectiv 4686/24.05.2021, nu susține adpotarea inițiativei legislativă.
Comisia pentru mediu si echilibru ecologic a examinat proiectul de lege în ședința online din data de 8 octombrie 2019.

Comisia pentru agricultură, silvicultură, industrie alimentară și servicii specifice a dezbătut proiectul de lege în şedinţa online  din data de 9 februarie 2021.
Comisia juridică, de disciplină și imunități, a examinat și dezbătut proiectul de lege în ședința din 16 decembrie 2021.

În urma dezbaterilor membrii celor 3 comisii au hotărât cu unanimitate de voturi, să propună plenului Camerei Deputaților respingerea proiectului de Lege pentru abrogarea art.46 alin.(3) din Legea nr.46/2008 privind Codul silvic.

În raport cu obiectul și conținutul său, proiectul de lege face parte din categoria legilor ordinare.
             PREȘEDINTE                                PREȘEDINTE                               PREȘEDINTE            Laura-Cătălina VICOL-CIORBĂ    Cătălin-George  STÂNGĂ             Ionuț-Florin BARBU

